শনির পুত্রগ্রাস

শনির পুত্রগ্রাস স্পেনীয় শিল্পী ফ্রান্সিসকো গয়ার একটি চিত্রকর্ম। এটি ঐতিহ্যগতভাবে টাইটান ক্রোনোসের গ্রিক পৌরাণিক কাহিনীর একটি চিত্র হিসাবে বিবেচিত হয়, যাকে রোমানরা স্যাটার্ন বা শনি বলে ডাকতো। তিনি গাইয়ার একটি ভবিষ্যদ্বাণী যে তার একটি সন্তান তাকে উৎখাত করবে এই ভয়ে তার একটি সন্তানকে খেয়েছিল। কাজটি ১৪টি তথাকথিত কালো চিত্রশিল্পগুলির মধ্যে একটি যা গয়া ১৮২০ সাল থেকে ১৮২৩ সালের মধ্যে কোনো এক সময়ে তার বাড়ির দেয়ালে সরাসরি এঁকেছিলেন গয়ার মৃত্যুর পর এটিকে ক্যানভাসে স্থানান্তর করা হয় এবং এখন তা মাদ্রিদের মুসেও দেল প্রাদোতে রয়েছে।

 পটভূমি 
১৮১৯ সালে, গয়া মাদ্রিদের কাছে মানসানারেস নদীর তীরে কিন্তা দেল সর্দো (বধির ব্যক্তির ভিলা) নামের একটি বাড়ি কেনেন। এটি একটি দুইতলা বাড়ি ছিল এবং এটি তার পূর্ববর্তী মালিকের নামানুসারে পরিচিত ছিল, যিনি বধির ছিলেন। তবে নামটি গয়ার ক্ষেত্রেও প্রাসঙ্গিক ছিল, কারণ ১৭৯২ সালে জ্বরে আক্রান্ত হওয়ার পর তিনি নিজেও বধির হয়ে পড়েছিলেন। তিনি বোর্দোতে চলে যাওয়ার আগে ১৮১৯ সাল থেকে ১৮২৩ সালের মধ্যে এই বাড়ির দেয়ালে মিশ্র কৌশল ব্যবহার করে ১৪টি চিত্রকর্ম তৈরি করেন।

শুরুতে তিনি বাড়ির কক্ষগুলিকে আরো অনুপ্রেরণামূলক চিত্র দিয়ে সাজিয়েছিলেন। তবে পরবর্তীতে তিনি সেইসব চিত্রের উপর আঁকলেন গা ছমছমে সব চিত্র যা আজ পিকতুরাস নেগ্রাস নামে পরিচিত। কোনো ধরনের কমিশন ছাড়াই ব্যক্তিগত প্রদর্শনের জন্য তৈরি এই চিত্রগুলো, গয়ার জীবনের অন্তিম পর্যায়ের মানসিক অবস্থা এবং স্পেনীয় ইনকুইজিশন দ্বারা উসকানো আতঙ্ক ও যুদ্ধের সহিংসতার অভিজ্ঞতার প্রতিফলন হিসেবে ধারণা করা হয়।

শনির পুত্রগ্রাস চিত্রটি ছিল খাবার কক্ষে আঁকা ছয়টি চিত্রকর্মের একটি। উল্লেখযোগ্য বিষয় হলো, গয়া কখনোই কিন্তা দেল সর্দো-তে আঁকা চিত্রকর্মগুলোর নাম দেননি; তার মৃত্যুর পর অন্যরা সেগুলোর নামকরণ করে।Licht, 168 চিত্রকর্মটি রোমান পুরাণের একটি ঘটনাকে নির্দেশ করে বলে মনে করা হয়, যা মূলত গ্রিক পুরাণ থেকে অনুপ্রাণিত। এই পুরাণ অনুযায়ী, টেরা (গাইয়া) ভবিষ্যদ্বাণী করেছিলেন যে স্যাটার্ন (ক্রোনোস)-এর একজন পুত্র তাকে ক্ষমতাচ্যুত করবে, যেমন তিনি তার পিতা সিলাস (ইউরেনাস)-কে করেছিলেন। এটি ঠেকানোর জন্য স্যাটার্ন তার সন্তানদের জন্মানোর সঙ্গে সঙ্গে গ্রাস করতেন। তিনি দেবতা ভেস্তা (হেস্তিয়া), সেরেস (দেমেতের), জুনো (হেরা), প্লুটো (হেডিস), এবং নেপচুন (পসেইডন)-কে খেয়ে ফেলেন। তার স্ত্রী অপ্স (রেয়া) শেষ পর্যন্ত তাদের ষষ্ঠ সন্তান এবং তৃতীয় পুত্র, জুপিটার (জিউস)-কে ক্রিট দ্বীপে লুকিয়ে ফেলেন এবং স্যাটার্নকে তার জায়গায় কাপড়ে মোড়ানো একটি পাথর দেন। যদিও চিত্রকর্মে দেখা যায়, স্যাটার্ন তার সন্তানকে নৃশংসভাবে টুকরো টুকরো করছেন, পুরাণে স্যাটার্ন/ক্রোনোসকে তার সন্তানদের জীবন্ত গ্রাস করতে এবং পরে পাথর গিলে নেওয়ার পর সন্তানদের জীবিত অবস্থায় উগরে দিতে দেখা যায়। জুপিটার ভবিষ্যদ্বাণী অনুযায়ী তার পিতাকে ক্ষমতাচ্যুত করেন।

টীকা

তথ্যসূত্র

বিষয়শ্রেণী:তৈলচিত্র
বিষয়শ্রেণী:শিশুহত্যা